

ΕΡΩΤΗΣΗ
Προς :Κύριο Υπουργό Οικονομικών
            Κύριο Υπουργό Οικονομίας Ανάπτυξης και Τουρισμού
Θέμα: « Αύξηση του συντελεστή φορολόγησης των μερισμάτων που διανέμονται από τις επιχειρήσεις»
Με το άρθρο 112 παρ. 7 του ν. 4387/2016 (Α’ 85) «Ενιαίο Σύστημα Κοινωνικής Ασφάλειας - Μεταρρύθμιση ασφαλιστικού-συνταξιοδοτικού συστήματος - Ρυθμίσεις φορολογίας εισοδήματος και τυχερών παιγνίων και άλλες διατάξεις» υπονομεύεται για άλλη μια φόρα από την Κυβέρνηση των ΣΥΡΙΖΑ-ΑΝΕΛ η ανάπτυξη και ανταγωνιστικότητα των επιχειρήσεων. Συγκεκριμένα με το παραπάνω άρθρο ψηφίστηκε η αύξηση του συντελεστή φορολόγησης των μερισμάτων που διανέμονται από τις επιχειρήσεις από 10% σε 15%, ο οποίος είχε μειωθεί από την Κυβέρνηση της Νέας Δημοκρατίας από το 25% στο 10% το 2013 ως μέσο για τη στήριξη της επιχειρηματικότητας.

Επειδή η αύξηση της φορολόγησης των μερισμάτων για τις επιχειρήσεις αποτελεί αντιεπενδυτικό μέτρο στη προσπάθειά τους να επιβραβεύσουν τους μετόχους τους. 

Επειδή η τελική φορολογική επιβάρυνση για φορολογικό κάτοικο Ελλάδος που λαμβάνει μερίσματα από εταιρεία εγκατεστημένη στην Κύπρο θα ανέλθει στο 2,5% (15-12,5%), όπως προκύπτει από έγγραφο της Διεύθυνσης Διεθνών Οικονομικών Σχέσεων (ΔΟΣ) το οποίο ερμηνεύει τη σύμβαση αποφυγής διπλής φορολογίας μεταξύ Ελλάδας και Κύπρου αναφορικά με τα μερίσματα και την πίστωση του κυπριακού φόρου έναντι του ελληνικού.
Επειδή σύμφωνα με παράγοντες της αγοράς η αύξηση της φορολόγησης των μερισμάτων επηρεάζει αρνητικά τη ζήτηση για αγορά μετοχών, καθώς περιορίζει την καθαρή μερισματική απόδοση που προσδοκά να καρπωθεί ένας επενδυτής σε δεδομένο επίπεδο τιμής ενός τίτλου. 

Επειδή λίγες εταιρείες διανέμουν μέρισμα κάθε χρόνο και εξ’ αυτών ορισμένες (πχ ΕΥΑΘ, ΕΥΔΑΠ, ΟΛΘ) έχουν ως βασικότερο μέτοχο το ελληνικό δημόσιο, με αποτέλεσμα το δημόσιο να εισπράττει από το Δημόσιο.
Επειδή ο Πρωθυπουργός στην από 8.5.2016 ομιλία του στην Ολομέλεια της Βουλής ισχυρίστηκε, ότι ζητούμενο για την ανάπτυξη της χώρας είναι το σταθερό φορολογικό περιβάλλον.
Επειδή η αύξηση του φόρου στα διανεμόμενα κέρδη αποτελεί πραγματικό πλήγμα στις επενδύσεις, η οποία προέρχεται από την επιβεβαίωση της αστάθειας του φορολογικού πλαισίου και επιφέρει πλήγματα στη δυναμική εξέλιξη της φορολογητέας ύλης πολλαπλάσια του όποιου βραχύβιου σχετικά μικρού φορολογικού οφέλους.
Κατόπιν τούτου ερωτώνται οι κκ. Υπουργοί : Έχετε υπολογίσει τα προσδοκώμενα έσοδα από την επιβολή του παραπάνω φόρου; Ποια είναι αυτά; Τα παραπάνω έσοδα θα αντισταθμίσουν τις απώλειες, που προκαλεί η αστάθεια του φορολογικού πλαισίου;
Οι Ερωτώντες Βουλευτές

1. Άννα-Μισέλ Ασημακοπούλου, Βουλευτής Β΄ Αθηνών

2. Όλγα Κεφαλογιάννη, Βουλευτής Α΄ Αθηνών
3. Κώστας Καραμανλής, Βουλευτής Σερρών
4. Σίμος Κεδίκογλου, Bουλευτής Ευβοίας
5. Γεώργιος Καρασμάνης, Βουλευτής Πέλλας 

6. Άδωνις Γεωργιάδης, Βουλευτής Β’ Αθηνών
7. Αθανάσιος Μπούρας, Βουλευτής Αττικής 
8. Άννα Καραμανλή, Βουλευτής Β’ Αθηνών
9. Βασίλης Οικονόμου, Βουλευτής Επικρατείας
10. Γεράσιμος Γιακουμάτος, Βουλευτής Β΄ Αθηνών
11. Δημήτρης Κυριαζίδης, Βουλευτής Δράμας 
12. Μάνος Κόνσολας, Βουλευτής Δωδεκανήσου 
13. Θανάσης Καββαδάς, Βουλευτής Λευκάδος

14. Χρίστος Δήμας, Βουλευτής Κορινθίας 

15. Μάξιμος Χαρακόπουλος, Βουλευτής Λαρίσης
16. Σάββας Αναστασιαδης, Βουλευτής Β’ Θεσ/νίκης
17. Ιωάννης Ανδριανός, Βουλευτής Αργολίδος

18. Ιωάννης Κεφαλογιάννης, Βουλευτής Ρεθύμνου  

19.  Γεώργιος Γεωργαντάς, Βουλευτής  Κιλκίς 
20. Θεόδωρος Καράογλου, Βουλευτής Β’ Θεσ/νίκης
21. Σταύρος Καλαφάτης, Βουλευτής Β’ Θεσ/νίκης
22. Απόστολος Βεσυρόπουλος, Βουλευτής Ημαθίας 
23. Δημήτρης Σταμάτης, Βουλευτής Επικρατείας 
24. Νίκη Κ. Κεραμέως, Βουλευτής Επικρατείας

25. Βαγγέλης Μπασιάκος, Βουλευτής Βοιωτίας 
26. Ιωάννης Αντωνιαδης, Βουλευτής Φλώρινας 
27. Γεώργιος Κουμουτσάκος, Βουλευτής Β’ Αθηνών
28. Στέργιος Γιαννάκης, Βουλευτής Πρέβεζας
29. Χρήστος Μπουκώρος, Βουλευτής Μαγνησίας 
30. Χρήστος Κέλλας, Βουλευτής Λάρισας
31. Έλενα  Ράπτη, Βουλευτής Α' Θεσ/νίκης
32.  Γεώργιος Βαγιωνάς, Βουλευτής Χαλκιδικής 

33. Κωνσταντίνος  Τσιάρας, Βουλευτής Καρδίτσας 
34. Θεοδώρα (Ντόρα) Μπακογιάννη, Βουλευτής Α’ Αθηνών
35. Νικήτας Κακλαμάνης, Βουλευτής Α’ Αθηνών
36. Κωνσταντίνος Γκιουλέκας,  Βουλευτής Α' Θεσ/νίκης
37. Κατερίνα Παπακώστα-Σιδηροπούλου, Βουλευτής Β’ Αθηνών
38. Ανδρέας Κατσανιώτης, Βουλευτής Αχαΐας
39. Βασίλειος Γιόγιακας, Βουλευτής Θεσπρωτίας 
